**Arbeidstakers lojalitetsplikt ifm. nye regler om skatt på rabattordninger mv**

Med virkning fra 1. januar 2019 trådte endringene om skatt på naturalytelser(dvs ulike rabatt- og bonusordninger) i kraft, Slike ordninger er skattepliktige også pr i dag, men endringene innebærer at reglene blir strengere, hvilket betyr at slike ytelser i større grad enn tidligere skal behandles på samme måte som lønn. I tillegg er det satt et «tak» på skattefri andel av diettordninger.

Det for øvrig vises til tidligere utsendte veiledning om dette.

For arbeidsgiver er den største endringen at det må rapporteres i A-meldingen, foretas skattetrekk og betales arbeidsgiveravgift også når naturalytelsene (for eksempel rabattene) kommer fra tredjepart. Det kan være en kunde, leverandør eller annen forretningsforbindelse.

For at arbeidsgiver skal være i stand til å innberette korrekt, er man i mange tilfeller avhengig av at arbeidstaker informerer om og i tilfellet hvilke rabattordninger som er tatt i bruk. Dette setter strenge krav til lojalitet fra arbeidstakers side.

Ved kontroll fra skatteetaten, vil arbeidsgiver unngå sanksjoner dersom det kan dokumenteres at det er stilt eksplisitte krav til de ansatte om opplysningsplikt ved bruk av rabatt- og bonusordninger. Det er derfor svært viktig at arbeidsgiver tydeliggjør overfor de ansatte den lojalitetsplikt som bruk av rabattordninger medfører, og at brudd eventuelt kan medføre advarsel.

Vårt råd til våre medlemsbedrifter er derfor;

* Sørg for å skaffe oversikt over hvilke ordninger som er i bedriften i dag
* Vurder om dette er ordninger som det er hensiktsmessig å fortsette å la ansatte få tilgang til. Dette gjelder ikke minst ift tredjepartsavtaler, hvor du som arbeidsgiver har liten eller ingen innsikt.
* Avklare med tredjepart om mulig, ha et system for etterlevelse av pliktene
* Vurdere om det er behov for endring av avtaler?
* Personalrabatter – må også ha et system for de skattefrie ordningene(minst 50% «egenandel»/betaling, samlet fordel under 7.000,- kroner pr år)
* Utarbeide arbeidsreglement/instruks, herunder om opplysningsplikt til arbeidsgiver og hva som skjer ved jobbskifte

**Forslag til tekst til personalhåndbøker, instrukser el.l.**

**«Personalrabatter m.v.**

«Bedrift x har personal rabatter ved kjøp av varer a, b og c og /eller tjenester……. etter nærmere regler i……Det er fremforhandlet avtale med leverandør z og y, jf nærmere betingelser…..

Ansatte som benytter seg av noen av disse ordningene rapporterer fordelen i portalen/på skjema…….»

Eventuelt;

«Dersom det er aktuelt å motta andre rabatter eller benytte bonusordninger som har tilknytning til arbeidsforholdet, må det avklares på forhånd med personalansvarlig (navn)Det må under alle omstendigheter rapporteres om hvilken rabattordning som er benyttet og hvilken rabatt som er oppnådd. Å ikke rapportere iht dette vil bli ansett som grovt illojal opptreden»

Eventuelt;

«

Privat bruk av bonuspoeng opparbeidet ved tjenestereiser eller andre kjøp som refynderes av arbeidsgiver er ikke tillatt.»

**For mer info se link her:**

* <https://arbinn.nho.no/arbeidsliv/lonn-og-tariff/lonn/artikler/bonuspoeng-og-personalrabatter/>
* <https://www.skatteetaten.no/rettskilder/type/uttalelser/prinsipputtalelser/nye-regler-om-rabatter-i-arbeidsforhold-og-arbeidsgiverforpliktelser-gjeldende-for-inntektsaret-2019/>